Konzolo

En arkitekturo konzolo estas struktura peco el ŝtono, ligno aŭ metalo elstaranta de muro por porti supran pezon, specon de krampo.Oxford English Dictionary Second Edition on CD-ROM (v. 4.0). Oxford University Press, 2009 Konzolo estas solida peco el materialo en la muro, dum apogkonzolo estas peco aplikita al la strukturo. La tekniko de konzolo, el kiuj vicoj profunde metitaj ene de muro eltenas elstaran muron aŭ parapeton, estis uzita ekde Neolitaj tempoj. Ĝi estas ofta en Mezepoka arkitekturo kaj en la skota baronia stilo same kiel en la Klasika arkitektura vortprovizo, kiel ekzemple la modiliono de korinta kornico kaj en antikva ĉina arkitekturo.

Laŭ Francisko Azorín konzolo estas elstarebla subportilo fiksita al muro. Ornama meblo metita ĉe muro por subporti vazon, statuon, k.c.Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 117. Li indikas etimologion el la latina cum + solidus (kun formigo). Kaj li aldonas la terminon renversita konzolo.Azorín, samloke.

 Pliaj signifoj 
Laŭ vortaroj kiel la Plena Ilustrita Vortaro de Esperanto (PIV),artikolo konzolo kun ĉiuj tri diferencitaj signifoj en la Plena Ilustrita Vortaro de Esperanto (PIV), eldono de 2020, reta versio tamen ankoraŭ estas du pliaj signifoj:

2-e temas pri ornama meblo, metita ĉe muro kaj destinita subporti vazojn, kalikojn, statuetojn kaj simile, kaj
3-e temas pri elektronika aparato, destinita al preciza komputila uzo: ekzemplo estas ludkonzolo, kies unua celo estas uzi videoludojn

 Notoj kaj referencoj 

 Eksteraj ligiloj 

 Beyond-the-pale Retejo kun konzoloj en centoj da preĝejoj en Britio, Francio kaj Hispanio, montrante karnopekon kaj ties punon
 Ilustraciita vortotrezoro de terminaro pri konstruado.

Kategorio:Arkitekturo
Kategorio:Konstruado